
E L Ő T E R J E S Z T É S

Sülysáp Nagyközség Önkormányzata Képviselő-testületének

2011. december 14-én tartandó munkaterv szerinti ülésére

7. napirendhez

Tárgy:
A helyi menetrend szerinti közforgalmú buszközlekedés díjainak megállapításáról szóló önkormányzati rendelet módosítása

Tisztelt Képviselő-testület!
A napokban felkeresett a helyi járatot üzemeltető GYORSPEED Kft. vezetője, és elmondta, hogy bár október 1-től megemelkedett a helyi autóbuszjáraton a teljes árú bérletek ára, de a tapasztalatok alapján szükségesnek tartja, mind a vonaljegy, mind pedig a kedvezményes bérletek árának emelését is, 2012. január 1-től. 

Ezen túlmenően kéri az önkormányzati hozzájárulás mértékének megemelését is, havi 500 ezer forintról 700 ezer forintra.

Kérését az üzemanyag árának jelentős emelkedésével, az ÁFA 2012. január 1-től történő megemelésével indokolja, továbbá azzal, hogy mindezidáig az állami árkiegészítő támogatásból egyetlen forintot sem kaptak meg. 

Kérem a fentiek alapján elkészített határozati javaslat és rendelettervezet szíves áttanulmányozását és elfogadását.
…/2011. (XII. 14.) ÖKT határozati javaslat

Sülysáp Nagyközség Önkormányzatának Képviselő-testülete úgy határoz, hogy a helyi buszjárat üzemeltetőjének, a GYORSPEED Kft-nak havonta fizetett önkormányzati hozzájárulás összegét, 2012. január 1-től ……… Ft-ra, azaz ………. forintra emeli.
Határidő: azonnal

Felelős: polgármester

Sülysáp, 2011. december 6.

Horinka László s.k. 


Polgármester
Sülysáp Nagyközség Önkormányzata Képviselő-testületének
../2011. (...) önkormányzati rendelete

a helyi menetrend szerinti közforgalmú buszközlekedés hatósági árformába tartozó viteldíjainak legmagasabb hatósági árként való megállapításáról és azok alkalmazási feltételeiről szóló

19/2008. (XI.25.) rendeletének módosításáról

Sülysáp Nagyközség Önkormányzatának Képviselő-testülete az Alkotmány 44/A. § (2) bekezdésével, a helyi önkormányzatokról szóló 1990. évi LXV. törvény 16. § (1) bekezdésével, valamint az árak megállapításáról szóló 1990. évi LXXXVII. törvény 7. §-ával kapott felhatalmazás alapján a következőket rendeli el:

1. § Sülysáp Nagyközség Önkormányzata Képviselő-testületének a helyi menetrend szerinti közforgalmú buszközlekedés hatósági árformába tartozó viteldíjainak legmagasabb hatósági árként való megállapításáról és azok alkalmazási feltételeiről szóló 19/2008. (XI.25.) rendelete (a továbbiakban: Ör.) 1. számú mellékletének a.) és c.) pontja helyébe a következő rendelkezés lép: 

„a.) menetjegy ára: 230,- Ft
c.) kedvezményes negyedéves bérletjegy ára: 2.000,- Ft ”

2. § E rendelet 2012. január 1-jén lép hatályba.

Sülysáp, 2011. december 14.


Horinka László
Tóth Krisztina



polgármester
jegyző

Kihirdetési záradék

Ez a rendelet a mai napon kihirdetésre került.

Sülysáp, 2011. december 


Tóth Krisztina s.k.


Jegyző

